Hygge er et koncept der har været del af den danske kultur siden 1800-tallet. De traditionelle lange og mørke vintre er højsæsonen for hygge. Man klarer sig igennem denne lange årstid ved at bringe lys og hygge ind i livet og hjemmet. Hygge er både en følelse men også en livsstil. Det indebærer blandt andet at krølle sig sammen på sofaen med nogen man holder af, tænde lys, nyde en varm kop te og slappe af i sit liv.